
Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.2. pasākuma "Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana" īstenošanas noteikumi
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno Eiropas Savienības kohēzijas politikas programmas 2021.–2027. gadam (turpmāk – programma) 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.2. pasākumu "Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana" (turpmāk – pasākums);
· 1.2. pasākuma mērķi;
· 1.3. pasākumam plānoto un pieejamo finansējumu;
· 1.4. prasības Eiropas Sociālā fonda Plus (turpmāk – ESF+) projekta (turpmāk – projekts) iesniedzējam un finansējuma saņēmējam;
· 1.5. pasākuma atbalstāmo darbību un izmaksu attiecināmības nosacījumus, tai skaitā komercdarbības atbalsta piešķiršanas nosacījumus;
· 1.6. vienkāršoto izmaksu piemērošanas nosacījumus un kārtību.
· 2. Pasākuma mērķis ir veicināt bezdarbnieku, nodarbināto personu ar invaliditāti un ekonomiski neaktīvo iedzīvotāju iekļaušanos sabiedrībā, iekārtošanos pastāvīgā darbā vai noturēšanos esošajā darba vietā.
· 3. Pasākuma mērķa grupa ir:
· 3.1. bezdarbnieki, tai skaitā nelabvēlīgākā situācijā esošie bezdarbnieki, tostarp personas ar invaliditāti vai prognozējamu invaliditāti, personas ar garīga rakstura traucējumiem, ilgstošie bezdarbnieki, personas, kuras ir vecākas par 55 gadiem un nav sasniegušas vecumu, kad rodas tiesības saņemt valsts sociālās apdrošināšanas pensiju, personas, kuras ieguvušas bēgļa vai alternatīvās personas statusu, personas ar atkarībām un personas vecumā līdz 29 gadiem, kuras ir absolvējušas speciālo izglītības programmu vai kuras ir atbrīvotas no brīvības atņemšanas iestādes vai ir probācijas klienti;
· 3.2. Sociālo pakalpojumu un sociālās palīdzības likuma 15.1 panta 1.2 daļas 1. punktā minētie bezdarbnieki;
· 3.2.1 bezdarbnieki, kuri vēlas iegūt vai uzturēt darba iemaņas un nesaņem bezdarbnieka pabalstu, un kuri vienlaikus ir vai nu persona ar invaliditāti, persona, kurai līdz vecuma sasniegšanai, kas dod tiesības saņemt vecuma pensiju, atlikuši ne vairāk kā pieci gadi,  persona, kura bez darba bijusi vismaz 36 mēnešus, persona pēc soda izciešanas ieslodzījuma vietā vai probācijas klients vai arī persona, kas pieder pie etniskās minoritātes – romiem;
· 3.3. bezdarba riskam pakļautās nodarbinātās personas ar invaliditāti;
· 3.4. ekonomiski neaktīvie iedzīvotāji;
· 3.5. darba devēji.
· 4. Pasākuma ietvaros līdz 2029. gada 31. decembrim sasniedzami šādi uzraudzības rādītāji:
· 4.1. programmas iznākuma rādītājs – bezdarbnieki, tostarp ilgstošie bezdarbnieki, – 9846, bet projekta iesniegumā plāno – 7732, tai skaitā līdz 2024. gada 31. decembrim – 628;
· 4.2. programmas iznākuma rādītājs – nodarbinātas personas, tostarp pašnodarbinātas personas, – 627, bet projekta iesniegumā plāno – 493;
· 4.3. programmas rezultāta rādītājs – dalībnieki, kuri pēc dalības pārtraukšanas ir nodarbināti, tai skaitā pašnodarbinātie, – 1654.
· 5. Pasākumu īsteno ierobežotas projektu iesniegumu atlases veidā.
· 6. Pasākuma ietvaros atbildīgās iestādes funkcijas pilda Labklājības ministrija (turpmāk – atbildīgā iestāde).
· 7. Pasākuma ietvaros plānotais kopējais attiecināmais finansējums ir 65 220 765 euro (no tā elastības finansējums – 14 000 000 euro), tai skaitā ESF+ finansējums – 55 437 650 euro (no tā elastības finansējums – 11 900 000 euro) un valsts budžeta līdzfinansējums – 9 783 115 euro (no tā elastības finansējums – 2 100 000 euro). Projekta iesniegumā pasākumam pieejamo finansējumu plāno  ne vairāk kā 51 220 765 euro apmērā, tai skaitā  ESF+ finansējumu 43 537 650 euro apmērā un valsts budžeta finansējumu 7 683 115 euro apmērā.
(MK 13.02.2024. noteikumu Nr. 95 redakcijā)
· 8. Atbildīgā iestāde pēc Eiropas Komisijas lēmuma par vidusposma pārskatu var ierosināt no 2026. gada 1. janvāra palielināt pasākumam pieejamo kopējo finansējumu līdz šo noteikumu 7. punktā minētajam plānotajam kopējam finansējuma apmēram.
· 9. Pasākuma atbalsta veids ir grants.
· 10. Maksimālais attiecināmais ESF+ finansējuma apmērs nepārsniedz 85 procentus no pasākumam pieejamā kopējā attiecināmā finansējuma.
· 11. Pasākuma ietvaros izmaksas ir attiecināmas par darbībām, kas atbilstoši Eiropas Parlamenta un Padomes 2021. gada 24. jūnija Regulai (ES)  2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula  2021/1060), nav uzskatāmas par pabeigtām, ja tās atbilst šajos noteikumos minētajām izmaksu pozīcijām un ir radušās ne agrāk kā 2023. gada 1. jūnijā.
II. Prasības projekta iesniedzējam un finansējuma saņēmējam
· 12. Projekta iesniedzējs pasākuma ietvaros ir iestāde, kas saskaņā ar Bezdarbnieku un darba meklētāju atbalsta likumu īsteno valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā, – Nodarbinātības valsts aģentūra.
· 13. Projekta iesniedzējs, kura projekta iesniegums ir apstiprināts, ir finansējuma saņēmējs.
III. Atbalstāmās darbības un izmaksas
· 14. Pasākuma ietvaros ir atbalstāmas šādas darbības:
· 14.1. pasākumi noteiktām personu grupām, tai skaitā darba vietu pielāgošana;
· 14.2. darba vietu pielāgošana nodarbinātām personām ar invaliditāti;
· 14.3. atbalsts reģionālajai mobilitātei;
· 14.4. profesionālās piemērotības noteikšana;
· 14.5. darbam nepieciešamo iemaņu attīstība;
· 14.5.1 algoti pagaidu sabiedriskie darbi;
· 14.6. atbalsts atkarību pārvarēšanai, tai skaitā Minesotas 12 soļu programma, narkologa atzinuma saņemšana, emocionālā stresa terapija (kodēšana), ietverot narkologa konsultācijas, psihoterapeitiskās metodes, suģestīvo terapiju un sensibilizējošo medikamentu terapiju;
· 14.7. psihologa individuālās un grupu konsultācijas un mentora atbalsts;
· 14.8. speciālistu pakalpojumi, tostarp ergoterapeita, surdotulka un atbalsta personas pakalpojumi;
· 14.9. iedzīvotāju, darba devēju un institūciju sasniegšanas pasākumi, tai skaitā pasākumi sabiedrības izpratnes veicināšanai attiecībā uz šo noteikumu 3.1., 3.2., 3.3. un 3.4. apakšpunktā minēto mērķa grupu nodarbinātības veicināšanu;
· 14.10. komunikācijas un vizuālās identitātes prasību nodrošināšanas pasākumi;
· 14.11. projekta vadība un tā īstenošanas nodrošināšana.
· 15. Pasākuma ietvaros plāno šādas attiecināmās izmaksas:
· 15.1. tiešās attiecināmās izmaksas;
· 15.2. netiešās attiecināmās izmaksas.
· 16. Šo noteikumu 15.1. apakšpunktā minētās tiešās attiecināmās izmaksas ietver šādas izmaksu pozīcijas:
· 16.1. finansējuma saņēmēja projekta vadības un projekta īstenošanas personāla izmaksas (turpmāk – personāla izmaksas), piemērojot vienoto likmi 20 procentu apmērā no šo noteikumu 15.1. apakšpunktā minētajām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar regulas 2021/1060 55. panta 1. punktu projekta iesniegumā plāno kā vienu izmaksu pozīciju;
· 16.2. šo noteikumu 3.1., 3.2.  un 3.2.1  apakšpunktā minētās mērķa grupas nodrošinājuma izmaksas, tai skaitā:
· 16.2.1. šo noteikumu 14.3. apakšpunktā minētās atbalstāmās darbības īstenošanai – transporta kompensācijas izmaksas pirmos četrus darba tiesisko attiecību mēnešus, piemērojot vadošās iestādes izstrādāto vienas vienības izmaksu standarta likmes aprēķina un piemērošanas metodiku 1 km izmaksām darbības programmas "Izaugsme un nodarbinātība" īstenošanai (turpmāk – 1 km izmaksu metodika), un izdevumu kompensācijas izmaksas par dzīvojamās telpas īri vai dzīvošanu dienesta viesnīcā;
· 16.2.2. transporta kompensācijas izmaksas bezdarbniekiem, kuri saņēmuši nosūtījumu dalībai šo noteikumu 14.4. un 14.6. apakšpunktā minētajā darbībā un izmanto sabiedrisko vai personisko transportu nokļūšanai no dzīvesvietas vai finansējuma saņēmēja filiāles līdz darbības īstenošanas vietai un atpakaļ, piemērojot vadošās iestādes izstrādāto 1 km izmaksu metodiku;
· 16.2.3. tādu veselības pārbaužu izmaksas, kuras paredzētas normatīvajos aktos par kārtību, kādā veicama obligātā veselības pārbaude;
· 16.3. pārējās projekta īstenošanas izmaksas:
· 16.3.1. šo noteikumu 14.1. apakšpunktā minētās darbības nodrošināšanai:
· 16.3.1.1. ikmēneša dotācija darba devējam, tai skaitā darba algai bezdarbniekam, darba vadītājam par bezdarbnieku darba vadīšanu, valsts sociālās apdrošināšanas obligātajām iemaksām proporcionāli algas dotācijas daļai, ko finansējuma saņēmējs līdzfinansē par pasākumā iesaistītajiem bezdarbniekiem ar invaliditāti;
· 16.3.1.2. vienreizēja dotācija darba devējam:
· 16.3.1.2.1. par normatīvajos aktos par obligātajām veselības pārbaudēm noteiktajām veselības pārbaudēm bezdarbniekiem;
· 16.3.1.2.2. iekārtu un aprīkojuma iegādei, kā arī tehnisko palīglīdzekļu izgatavošanai un iegādei, lai pielāgotu darba vietu bezdarbniekiem ar invaliditāti;
· 16.3.2. šo noteikumu 14.2. apakšpunktā minētās darbības nodrošināšanai – dotācija darba devējam iekārtu un aprīkojuma iegādei, kā arī tehnisko palīglīdzekļu izgatavošanai un iegādei, lai pielāgotu darba vietu nodarbinātām personām ar invaliditāti;
· 16.3.3. šo noteikumu 14.4. apakšpunktā minētās darbības nodrošināšanai – profesionālās piemērotības noteikšanas pakalpojuma un ar tā nodrošināšanu saistītās izmaksas šo noteikumu 3.2. apakšpunktā minētajiem bezdarbniekiem profesionālās piemērotības noteikšanas laikā, piemērojot atbildīgās iestādes izstrādātu un ar vadošo iestādi saskaņotu vienas vienības izmaksu metodiku;
· 16.3.4. šo noteikumu 14.5. apakšpunktā minētās darbības nodrošināšanai:
· 16.3.4.1. dotācija darba devējam – ikmēneša stipendijai bezdarbniekiem un darba vadītāja izmaksām;
· 16.3.4.2. bezdarbnieka atbalstam – izmaksas par normatīvajos aktos par obligātajām veselības pārbaudēm noteiktajām veselības pārbaudēm, izdevumu segšanai par bezdarbnieka dzīvības un veselības apdrošināšanu pret nelaimes gadījumiem pasākuma īstenošanas laikā, kā arī valsts sociālās apdrošināšanas obligāto iemaksu izmaksas pensiju apdrošināšanai saskaņā ar normatīvajiem aktiem par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem;
· 16.3.5. šo noteikumu 14.6. apakšpunktā minētās darbības nodrošināšanai:
· 16.3.5.1. pacienta iemaksa un izmitināšanas un ēdināšanas izdevumi bezdarbniekiem, saņemot ārstniecības pakalpojumus atbilstoši normatīvajiem aktiem, kas regulē veselības aprūpes pakalpojumu organizēšanas un samaksas kārtību;
· 16.3.5.2. pacienta nodeva par narkologa atzinuma saņemšanu;
· 16.3.5.1 šo noteikumu 14.5.1  apakšpunktā minētās atbalstāmās darbības īstenošanai:
· 16.3.5.11. ikmēneša atlīdzība bezdarbniekiem;
· 16.3.5.12. valsts sociālās apdrošināšanas obligāto iemaksu izmaksas pensiju apdrošināšanai saskaņā ar normatīvajiem aktiem par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem;
· 16.3.5.13. izmaksas bezdarbnieku nelaimes gadījumu apdrošināšanai pasākuma īstenošanas laikā;
· 16.3.5.14. ikmēneša dotācija vienam darba koordinētājam pašvaldībā proporcionāli nostrādātajām darba dienām;
· 16.3.6. iepirkuma līgumu izmaksas šo noteikumu 14.1., 14.2., 14.5., 14.5.1, 14.6., 14.7., 14.8., 14.9., 14.10. un 14.11. apakšpunktā minēto darbību nodrošināšanai;
· 16.3.7. iekšzemes komandējumu un darba braucienu izmaksas finansējuma saņēmēja projekta vadības un projekta īstenošanas personālam šo noteikumu 14. punktā minēto atbalstāmo darbību īstenošanai. Iekšzemes komandējumu un darba braucienu izmaksām piemēro vadošās iestādes izstrādāto 1 km izmaksu metodiku un vienas vienības izmaksu standarta likmes aprēķina un piemērošanas metodiku iekšzemes komandējumu izmaksām.
· 17. Šo noteikumu 16.3.6. apakšpunktā minēto iepirkuma līgumu ietvaros izmaksu plānošanā ņem vērā, ka:
· 17.1. darba vietas aprīkojuma iegādei vai nomai (tai skaitā aprīkojuma uzturēšanai un remontam, finansējuma saņēmēja projekta vadības un projekta īstenošanas personālam jaunu darba vietu radīšanai vai esošu darba vietu aprīkojuma atjaunošanai, uzturēšanai un remontam) var paredzēt ne vairāk kā 3000 euro vienai darba vietai visā projekta īstenošanas laikā. Ja personāls ir nodarbināts normālu darba laiku, darba vietas aprīkojuma izmaksas ir attiecināmas 100 procentu apmērā. Ja personāls ir nodarbināts nepilnu darba laiku, darba vietas aprīkojuma izmaksas ir attiecināmas atbilstoši nepilnā darba laika noslodzei. Ja personāla atlīdzībai piemēro daļlaika izmaksu attiecināmības principu, darba vietas aprīkojuma izmaksas ir attiecināmas proporcionāli slodzes procentuālajam sadalījumam, kā arī ņemot vērā darbinieka iesaistes periodu projektā pret projekta kopējo īstenošanas ilgumu;
· 17.2. transporta pakalpojumu iegādi (transportlīdzekļa noma un transportlīdzekļa pakalpojuma pirkšana) var plānot finansējuma saņēmēja projekta īstenošanas un vadības personālam šo noteikumu 14. punktā minēto atbalstāmo darbību īstenošanai;
· 17.3. šo noteikumu 14.1., 14.2. un 14.5. apakšpunktā minētās atbalstāmās darbības īstenošanai var plānot ergoterapeita pakalpojuma izmaksas šo noteikumu 3.1. un 3.3. apakšpunktā minētajām personām ar invaliditāti;
· 17.4. šo noteikumu 14.1., 14.5., 14.6., 14.7. un 14.8. apakšpunktā minēto atbalstāmo darbību īstenošanai var plānot surdotulka pakalpojuma izmaksas šo noteikumu 3.1. un 3.3. apakšpunktā minētajām personām ar invaliditāti;
· 17.5. izmaksas horizontālā principa "Vienlīdzība, iekļaušana, nediskriminācija un pamattiesību ievērošana" darbību īstenošanai var plānot šo noteikumu 14. punktā minēto atbalstāmo darbību nodrošināšanai (tai skaitā surdotulka, vieglās valodas tulkošanas, reāllaika transkripcijas, subtitru, bērnu uzraudzības pakalpojuma nodrošināšanai).
· 17.6. izmaksas šo noteikumu 14.11. apakšpunktā minētās darbības īstenošanai paredz šo noteikumu 16.1. apakšpunktā minētās vienotās likmes ietvaros, ja projekta vadības un īstenošanas personāla piesaistei slēdz iepirkuma līgumus.
· 18. Pievienotās vērtības nodokļa izmaksas šo noteikumu 15. punktā minētajām izmaksu pozīcijām ir attiecināmas, ja tās nav atgūstamas saskaņā ar nodokļu politiku reglamentējošiem normatīvajiem aktiem.
· 19. Šo noteikumu 15.2. apakšpunktā minētās netiešās attiecināmās izmaksas finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi septiņu procentu apmērā no šo noteikumu 15.1. apakšpunktā minētajām tiešajām attiecināmajām izmaksām.
IV. Pasākuma īstenošanas nosacījumi
· 20. Finansējuma saņēmējs šo noteikumu 14.1., 14.2., 14.3., 14.5., 14.5.1, 14.6., 14.7. un 14.8. apakšpunktā minētās atbalstāmās darbības īsteno un izmaksas plāno (tostarp uzskaita darba devēja privāto līdzfinansējumu, ja dotācija pilnībā nesedz bezdarbnieka nodarbināšanas izmaksas šo noteikumu 14.1. apakšpunktā minētās atbalstāmās darbības ietvaros) atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem, ciktāl šie noteikumi nenosaka citādi.
· 21. Šo noteikumu 14.4. apakšpunktā minēto atbalstāmo darbību īsteno un izmaksas plāno Sociālās integrācijas valsts aģentūra kā pakalpojuma sniedzējs atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem un saskaņā ar kārtību, kādā persona saņem valsts finansētus profesionālās rehabilitācijas pakalpojumus un profesionālās piemērotības noteikšanas pakalpojumus, ciktāl šie noteikumi nenosaka citādi.
· 22. Šo noteikumu 14.1. apakšpunktā minētajā atbalstāmajā darbībā iesaista šo noteikumu 3.1. apakšpunktā minētās personas ar invaliditāti, ilgstošos bezdarbniekus, personas, kuras ir vecākas par 55 gadiem un nav sasniegušas vecumu, kad rodas tiesības saņemt valsts sociālās apdrošināšanas pensiju, personas, kuras ieguvušas bēgļa vai alternatīvās personas statusu, un personas vecumā līdz 29 gadiem, kuras ir absolvējušas speciālo izglītības programmu vai kuras ir atbrīvotas no brīvības atņemšanas iestādes vai ir probācijas klienti.
· 23. Šo noteikumu 14.2. apakšpunktā minētajā atbalstāmajā darbībā atbilstoši ergoterapeita atzinumam iesaista šo noteikumu 3.3. apakšpunktā minētās personas.
· 24. Šo noteikumu 14.3. apakšpunktā minēto atbalstu nodrošina šo noteikumu 22. punktā minētajiem bezdarbniekiem.
· 25. Šo noteikumu 14.4. apakšpunktā minētajā atbalstāmajā darbībā iesaista šo noteikumu 3.2. apakšpunktā minētos bezdarbniekus.
· 26. Šo noteikumu 14.5. apakšpunktā minētās atbalstāmās darbības ietvaros darbam nepieciešamo iemaņu attīstībā biedrībās un nodibinājumos iesaista šo noteikumu 3.1. apakšpunktā minētos bezdarbniekus ar invaliditāti un bezdarbniekus vecumā no 18 līdz 29 gadiem. Ja darbam nepieciešamo iemaņu attīstību īsteno augstākās izglītības iestādē, tajā iesaista bezdarbniekus vecumā līdz 29 gadiem, kas šajā izglītības iestādē uzņemti augstākās izglītības programmā klātienē.
· 26.1 Šo noteikumu 14.5.1  apakšpunktā minētajā atbalstāmajā darbībā iesaista šo noteikumu 3.2.1  apakšpunktā minētos bezdarbniekus;
· 27. Šo noteikumu 14.6. apakšpunktā minētajā atbalstāmajā darbībā iesaista šo noteikumu 3.1. apakšpunktā minētos bezdarbniekus, kuriem atbilstoši narkologa atzinumam ir alkohola, narkotisko vai psihotropo vielu vai uzvedības procesu atkarība vai kuriem šāda atkarība ir iespējama, bet nav saņemts narkologa atzinums.
· 28. Šo noteikumu 14.7. apakšpunktā minētajā atbalstāmajā darbībā:
· 28.1. psihologa konsultatīvu atbalstu sniedz šo noteikumu 3.1. apakšpunktā minētajiem bezdarbniekiem;
· 28.2. mentora atbalstu sniedz šo noteikumu 3.1. un 3.3. apakšpunktā minētajām personām, ja tām ir noteikta invaliditāte, un šo noteikumu 3.5. apakšpunktā minētajai mērķa grupai.
· 29. Šo noteikumu 14.4. apakšpunktā minētās atbalstāmās darbības īstenošanas maksājumu pieprasījumu sagatavošanas nolūkā darbības īstenotājs veic šo noteikumu 3.2. apakšpunktā minētās mērķa grupas personu identificēšanu un uzskaiti, norādot vārdu, uzvārdu, personas kodu, personas atbilstību konkrētam mērķa grupas statusam (pārbaudot, vai personai ir noteikta invaliditāte, prognozējama invaliditāte, garīga rakstura traucējumi vai atkarības) un citu maksājuma pieprasījuma sagatavošanai nepieciešamo informāciju, kas nesatur personas datus.
· 30. Īstenojot projektu, finansējuma saņēmējs:
· 30.1. nodibina civildienesta vai darba tiesiskās attiecības ar projekta vadības un īstenošanas personālu vai piesaista pakalpojumu sniedzēju šo noteikumu 30.5. apakšpunktā minētajā kārtībā. Civildienesta vai darba tiesisko attiecību gadījumā, paredzot atlīdzības izmaksas, nodrošina, ka personālu nodarbina normālu vai nepilnu darba laiku, tai skaitā atlīdzībai var piemērot daļlaika izmaksu attiecināmības principu. Ja personāla atlīdzībai piemēro daļlaika izmaksu attiecināmības principu, veic personāla darba laika uzskaiti par nostrādāto laiku un veiktajām funkcijām;
· 30.2. nodrošina komunikācijas un vizuālās identitātes pasākumus atbilstoši regulas  2021/1060 47. un 50. pantam, normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
· 30.3. savā tīmekļvietnē un sociālajos tīklos ievieto informāciju par projekta īstenošanu un aktualizē to, tiklīdz pieejama jaunākā informācija;
· 30.4. novērš dubultā finansējuma risku un nodrošina, ka projektā sniegtais atbalsts šo noteikumu 3.  punktā minētajai mērķa grupai netiek finansēts, kā arī to nav plānots finansēt no citiem valsts, pašvaldības vai ārvalstu finanšu atbalsta instrumentiem;
· 30.5. iepirkumus veic saskaņā ar normatīvajiem aktiem publisko iepirkumu jomā, īstenojot konkurenci nodrošinošu, pārredzamu, atklātu, nediskriminējošu konkursa procedūru, un, ja tas ir attiecināms un atbilstošs projekta darbības specifikai, īsteno sociāli atbildīgus un inovatīvus iepirkumus;
· 30.6. šo noteikumu 16.3.6. apakšpunktā minētajos iepirkuma līgumos avansa maksājumus paredz ne vairāk kā 20 procentu apmērā no attiecīgā līguma summas;
· 30.7. uzkrāj un iesniedz sadarbības iestādē informāciju par atbalstu saņēmušām šo noteikumu 4.1. un 4.2. apakšpunktā minētajām personām atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, 1. pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;
· 30.8. uzkrāj datus par šādiem horizontālā principa "Vienlīdzība, iekļaušana, nediskriminācija un pamattiesību ievērošana" rādītājiem:
· 30.8.1. personu ar invaliditāti skaits atbalsta saņēmēju vidū;
· 30.8.2. personu, kas vecākas par 50 gadiem, skaits atbalsta saņēmēju vidū;
· 30.8.3. sieviešu skaits atbalsta saņēmēju vidū;
· 30.8.4. etnisko minoritāšu pārstāvju skaits atbalsta saņēmēju vidū;
· 30.8.5. konsultatīva rakstura pasākumu skaits par jautājumiem, kas saistīti ar dzimumu līdztiesību, personu ar invaliditāti vienlīdzīgām iespējām, vecuma nediskrimināciju, etnisko un citu piederību un pamattiesībām, tostarp par to tiesiskajiem un praktiskajiem aspektiem;
· 30.8.6. specifiskus atbalsta pakalpojumus saņēmušo personu ar invaliditāti skaits;
· 30.8.7. mediju kampaņu, semināru, konferenču un komunikācijas pasākumu skaits, kuros sabiedrības informēšanai tika nodrošināti cilvēkiem ar dažādu veidu funkcionāliem traucējumiem piekļūstami formāti (piemēram, tulkošana zīmju valodā, subtitrēšana, reāllaika transkripcija, raidījumu un pasākumu ieraksti);
· 30.9. nodrošina ar projekta īstenošanu saistītā privātā līdzfinansējuma (t. i., izmaksu, kuras sedz darba devējs atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem) uzskaiti, ja nepieciešams, nodrošinot šīs informācijas sniegšanu iestādēm, kas nodrošina Eiropas Savienības fondu vadību;
· 30.10. projekta īstenošanas nolūkā veic projekta īstenošanā iesaistīto personu datu apstrādi, identificēšanu un uzskaiti saskaņā ar normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem un normatīvajiem aktiem par bezdarbnieku uzskaites un reģistrēto vakanču informācijas sistēmu;
· 30.11. apliecina, ka projekta iesnieguma iesniegšanas brīdī ir izstrādāta iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630 "Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā" prasībām, nosakot vismaz:
· 30.11.1. pasākumus interešu konflikta riska kontrolei atbalsta piešķiršanas procedūrā un publiskajos iepirkumos – preventīvus pasākumus un konstatēšanas pasākumus interešu konflikta riska kontrolei, tai skaitā paziņošanas procedūru, labošanas pasākumus, ietverot informāciju par interešu konflikta novēršanu saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk – regula 2024/2509), 61. pantu;
· 30.11.2. krāpšanas un korupcijas risku novēršanas mehānismus;
· 30.11.3. iekšējās informācijas aprites un komunikācijas pasākumus interešu konflikta, krāpšanas un korupcijas riska novēršanai;
· 30.11.4. ētikas kodeksu vai ētikas pamatprincipus;
· 30.11.5. kārtību, kādā darbiniekiem jārīkojas, ja tie vēlas ziņot par iespējamiem pārkāpumiem (tai skaitā par iespējamām koruptīvām darbībām), ietverot pasākumus ziņotāja anonimitātes un aizsardzības nodrošināšanai;
· 30.11.6. pasākumus aizliegto vienošanos riska kontrolei;
· 30.11.7. mehānismu dubultā finansējuma novēršanai ar citiem finansēšanas avotiem, tai skaitā ar Eiropas Savienības kohēzijas politikas programmu 2021.–2027. gadam, Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu "Izaugsme un nodarbinātība" un citiem ārvalstu finanšu instrumentiem;
· 30.11.8. trauksmes celšanas sistēmu;
· 30.11.9. procedūru disciplināratbildības piemērošanai;
· 30.11.10. ziņošanas mehānismu kompetentajām iestādēm par potenciāliem administratīviem vai kriminālpārkāpumiem;
· 30.12. piesaista šo noteikumu 14. punktā minēto atbalstāmo darbību veikšanai nepieciešamo personālu vai īsteno iepirkumus, nodrošinot, ka projekta īstenošanas laikā tiek ievēroti interešu konflikta, korupcijas un krāpšanas novēršanas nosacījumi, un paredzot, ka projekta vadībā iesaistītais personāls un iepirkumu līgumu izpildītāji ir parakstījuši apliecinājumus par interešu konflikta neesību saskaņā ar regulas 2024/2509 61. pantu un normatīvajiem aktiem publisko iepirkumu jomā.
· 31. Pasākuma ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2029. gada 31. decembrim.
· 32. Projekta īstenošanas vieta ir Latvijas Republikas teritorija.
V. Ar komercdarbības atbalsta saņemšanu saistītie nosacījumi
· 33. Finanšu atbalstu (turpmāk – de minimis atbalsts) darba devējam (turpmāk – atbalsta saņēmējs) par šo noteikumu 16.3.1., 16.3.2. un 16.3.4.1. apakšpunktā minētajām izmaksām finansējuma saņēmējs (turpmāk šajā nodaļā – atbalsta sniedzējs) sniedz saskaņā ar Komisijas 2023. gada 13. decembra Regulu (ES) 2023/2831 par Līguma par ES darbību 107. un 108. panta piemērošanu de minimis atbalstam (ES Oficiālais Vēstnesis, 2023. gada 15. decembris, Nr. L 2023/2831) (turpmāk – regula  2023/2831) vai Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (ES Oficiālais Vēstnesis, 2014. gada 28. jūnijs, Nr. L 190) (turpmāk – regula 717/2014), kā arī normatīvajiem aktiem par de minimis atbalsta uzskaites un piešķiršanas kārtību, ciktāl šie noteikumi nenosaka citādi. Ja de minimis atbalstu par šo noteikumu 16.3.2. apakšpunktā minētajām izmaksām sniedz valsts vai pašvaldības iestādei, atbalsta sniedzējs izvērtē,  vai atbalsts kvalificējams kā komercdarbības atbalsts.
· 33.1 Pieteikumu de minimis atbalsta saņemšanai atbalsta saņēmējs iesniedz atbalsta sniedzējam. Pieteikumam saskaņā ar normatīvajiem aktiem par de minimis atbalsta uzskaites un piešķiršanas kārtību pievieno de minimis atbalsta sistēmā sagatavotās veidlapas izdruku vai norāda tās identifikācijas numuru.
· 34. Pieņemot lēmumu par de minimis atbalsta piešķiršanu, ievēro šādus nosacījumus:
· 34.1. de minimis atbalstu piešķir, ievērojot regulas 2023/2831 1. panta 1. punkta un  regulas 717/2014 1. panta 1. punkta nosacījumus;
· 34.2. pirms de minimis atbalsta piešķiršanas atbalsta sniedzējs pārbauda:
· 34.2.1. vai plānotais de minimis atbalsts kopā ar attiecīgajā fiskālajā gadā, kā arī iepriekšējos divos fiskālajos gados piešķirto de minimis atbalstu nepārsniedz regulas 717/2014 3. panta 2.a  un 3. punktā  noteikto maksimālo de minimis atbalsta apmēru, ja de minimis atbalstu piešķir saskaņā ar regulu 717/2014. Ja  atbalsts ir piešķirts saskaņā ar regulu 2023/2831, Komisijas 2013. gada 18. decembra Regulu (ES) Nr.  1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (ES Oficiālais Vēstnesis, 2013. gada 24. decembris, Nr. L 352) (turpmāk – regula 1408/2013) vai regulu 717/2014, papildus ievēro arī regulas 717/2014 5. panta 1. un 2. punktā vienam vienotam uzņēmumam noteikto maksimālo atbalsta summu;
· 34.2.2. vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu nepārsniedz regulas  2023/2831 3. panta 2. punktā noteikto maksimālo de minimis atbalsta apmēru, ja de minimis atbalstu piešķir saskaņā ar regulu 2023/2831. Ja  atbalsts ir piešķirts saskaņā ar regulu 2023/2831, regulu 1408/2013 vai regulu 717/2014, papildus ievēro arī regulas 2023/2831 5. panta 2. punktā vienam vienotam uzņēmumam noteikto maksimālo atbalsta summu;
· 34.2.3. de minimis atbalstu viena vienota uzņēmuma līmenī. Viens vienots uzņēmums ir tāds uzņēmums, kas atbilst regulas 2023/2831 2. panta 2. punktā vai regulas 717/2014 2. panta 2. punktā minētajiem kritērijiem;
· 34.3. de minimis atbalstu nepiešķir, ja atbalsta saņēmējam ir ierosināta tiesiskās aizsardzības procesa lieta, tiek īstenots tiesiskās aizsardzības process, tam ir pasludināts maksātnespējas process vai tā saimnieciskā darbība ir izbeigta, vai arī tas atbilst normatīvajos aktos noteiktajiem kritērijiem, lai tam pēc kreditoru pieprasījuma uzsāktu maksātnespējas procedūru;
· 34.4. atbalsta saņēmējam šo noteikumu ietvaros piešķirto de minimis atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā ar citu de minimis atbalstu, neatkarīgi no finansējuma avota.
· 35. De minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību. Atbalsta saņēmējs dokumentus par piešķirto atbalstu  glabā 10 gadus no atbalsta piešķiršanas dienas. Atbalsta sniedzējs  un sadarbības iestāde datus par de minimis atbalstu glabā 10 gadus, sākot no dienas, kad  piešķirts pēdējais individuālais atbalsts.
· 36. Atbalsta saņēmējs, kam piešķir de minimis atbalstu:
· 36.1. saskaņā ar regulu 2023/2831 un kas darbojas arī nozarēs, kuras minētas regulas 2023/2831 1. panta 1. punkta "a", "b", "c" vai "d" apakšpunktā, nodrošina šo nozaru darbību vai izmaksu nodalīšanu saskaņā ar regulas 2023/2831 1. panta 2. punktu;
· 36.2. saskaņā ar regulu 717/2014 un kas darbojas arī nozarēs, kuras minētas regulas 717/2014 1. panta 1. punktā, nodrošina šo nozaru darbību vai izmaksu nodalīšanu saskaņā ar regulas 717/2014 1. panta 2. un 3. punktu.
(MK 16.07.2024. noteikumu Nr. 461 redakcijā, kas piemērojami ar 01.07.2024.)
· 37. Lēmumu par de minimis atbalsta piešķiršanu var pieņemt saskaņā ar regulas 2023/2831 7. panta 3. punktu un 8. pantu un regulas 717/2014 7. panta 4. punktu un 8. pantu atbilstoši šo regulu darbības termiņam.
· 38. Par de minimis atbalsta piešķiršanas brīdi uzskata dienu, kad stājies spēkā lēmums par šo noteikumu 34. punktā minētā atbalsta piešķiršanu, un to nosaka atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem.
· 39. Ja tiek konstatēts, ka ir pārkāpti regulas 2023/2831, regulas 717/2014 vai  regulas 1408/2013 nosacījumi, atbalsta saņēmējam ir pienākums atmaksāt atbalsta sniedzējam projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
VI. Noslēguma jautājumi
· 40. Ja finansējuma saņēmējs līdz 2024. gada 30. jūnijam ir piešķīris atbalsta saņēmējam de minimis atbalstu regulas 1408/2013 ietvaros, tiek veiktas šādas darbības:
· 40.1. finansējuma saņēmējs iesniedz sadarbības iestādē attiecīgu priekšlikumu, lai grozītu vienošanos par projekta īstenošanu, paredzot, ka atbalsta saņēmēji ir sadarbības partneri;
· 40.2. sadarbības iestāde izvērtē šo noteikumu 40.1. apakšpunktā minēto priekšlikumu, tai skaitā atbilstību de minimis atbalsta saņemšanai. Sadarbības iestāde informē finansējuma saņēmēju par izvērtējuma rezultātiem;
· 40.3. finansējuma saņēmējs de minimis atbalsta uzskaites sistēmā koriģē informāciju par atbalsta saņēmējam piešķirto de minimis atbalstu un paziņo par to sadarbības iestādei;
· 40.4. ja atbalsta saņēmējs atbilst de minimis atbalsta saņemšanas nosacījumiem saskaņā ar regulu 1408/2013, sadarbības iestāde un finansējuma saņēmējs attiecīgi groza vienošanos par projekta īstenošanu;
· 40.5. ja atbalsta saņēmējs neatbilst de minimis atbalsta saņemšanas nosacījumiem saskaņā ar regulu 1408/2013, sadarbības iestāde noraida priekšlikumu grozīt vienošanos par projekta īstenošanu un sniedz atteikuma pamatojumu;
· 40.6. pēc šo noteikumu 40.4. apakšpunktā minēto grozījumu veikšanas finansējuma saņēmējs veic attiecīgus grozījumus arī ar atbalsta saņēmēju noslēgtajā līgumā. Atbalsta saņēmējs tam līgumā noteiktos  pienākumus turpina  veikt kā sadarbības partneris.
· 41. Par sadarbības iestādes de minimis atbalsta piešķiršanas brīdi atbalsta saņēmējam uzskata dienu, kad noslēgts finansējuma saņēmēja līgums ar atbalsta saņēmēju.
· 42. De minimis atbalsta uzskaiti veic saskaņā ar šo noteikumu 35. punkta nosacījumiem.

